Nos officialis Cabilonensis notum facimus universis presentes litteras inspecturis quod, coram mandato nostro videlicet Jacobo Chapeleti curato de Puellari, jurato, notario et tabellione publico curie nostre Cabilonensis et nostro, ad hoc a nobis deputato propter hoc personaliter constituta nobilis domina domina Katherina de Espinacia, uxor nobilis et potentis viri domini Girardi Dalmatii militis domini de Plaisseyo, auctoritate et mandato dicti domini Girardi mariti sui presentis et eidem domine Katherine uxori sue, ad infrascripta auctoritatem prestantis et mandatum, non vi, non dolo, non metu ad hoc inducta, in nullo que ut asserit circuventa, sed sciens et spontanea confitetur, et in veritate publice recognoscit se tenere, et tenere debere in feodum lygium ab illustri principe domino Johanne Armignyaci comite ac eciam domino et comite Kadrellensis ad causam dicti comitatus et baronie Kadrellensis res et bona que infine declarantur. Est in primis videlicet castrum seu domum fortem de Saviangiis, una cum grangia, cubili, curiis et plaustris existente et sita infra fossatos antiquos dicti castri seu domus. Item quamdam peciam terre et prati contigui iuxta et subtus dictum castrum seu domum fortem sitam inter ipsam domum fortem et ripiam [abréviation manquante : ripariam] Guye. Item quamdam aliam peciam terre sitam in finagio de Saviangiis in loco dicto En Cornillars desuper iter tendens de Saviangiis ad pontem de Germaign[aco/eyo]. Item condeminam vocatam de Beaulveoit. Item condeminam vocatam Dugrancueier. Item quamdam peciam terre vocatam terra de Cherdeille. Item molandinum dictum Danary. Item mansos taillyabiles quos tenent Johannes Marregletus, Leodegarius Maraude, Leodegarius Segoillat, Johannes Raguyn dictus Martenat, Johannes Segoillat, Jaquetus Richardi, Robertus Luot, Guillermus Vailly, Guionetus Maigny, Guillermeta relicta Hugoneti Reborsat, Johannes Darlat et Martinus eius filius. Item mansos franchos et omne jus quos habet dicta domina ad causam predictam in hominibus omnibus de Savianges videlicet medietatem pro indiviso dictorum hominum et mansorum suorum quorum hominum franchorum nomina in servis subsecuntur videlicet Johannes Colan, Guillermus Minarz, Theobauldus du Terdre, dominus Stephanus Macenet presbiter. Item mansos Johanneti Brideaul et Johannis de Abergamento clerici. Item mansos taillyabiles vacantes quos tenebant dum vivebant Jaquetus Regnars, Johannetus Bucos, Philibertus li Mestre ac eciam Guillermeta uxor quondam Roberti Robini. Item nemora grossa de Roigemont cum fondis et pertinentiis suis. Item quamdam aliam domum que quondam fuit domine Huguete de Bruillyaco cum cultilibus, grangiis, plaustris, curiis et pertinentiis contiguis dicte domus. Item condeminam dictam Du Pais cum prato contiguo eidem condemine sitam in finagio de Saviangiis inter ripariam Guye hinc et nemus Jaqueti Deffondrez domicelli inde. Item quamdam peciam terre vocatam campus des Bruieres. Item quamdam aliam peciam terre vocatam Grant Champ sitam desuper dictam domum. Item omnes mansos taillyabiles vacantes que quondam fuerunt Martini de Ponte dicti Persevaul, Raoleti Hugonini, Guillermi et Roberti Robini deffunctorum. Item quamdam peciam nemorum vocatam nemus de Bleissessois sitam inter nemus priorisse de Puellari ex una parte et nemus heredi domini Johannis de Saviangiis militis deffuncti. Item quamdam aliam peciam terre vocatam terra de Laye. Item feodum et res feodales quas tenere debent a dicta domina Katherina ad causam predictam heredes Guyoti Myon, una cum omnibus et singulis aliis rebus redditibus, juribus, censivis, costumis, redibentiis et juridicione magna et parva, alta et bassa ac directo dominio qui dicte domine ad causam predictam debentur pro rebus antedictis et pertinentiis suis universis et singulis in finagiis de Saviangiis, situatis a parte tamen dicti castri seu domus fortis citra et usque ad ripariam Guye supradictam. Hanc autem declarationem facit prefata domina Katherina auctoritate et mandato quibus supra prout melius et diligentius declarare de presenti, quod citius quod commode poterit, ad ipsius domine notitiam pervenire, declarabit, et quod propter hoc eidem domine vel suis in futuris nullum preiudicium generetur. Promittens dicta domina auctoritate et mandato quibus, super bona fide et sub obligatione omnium bonorum suorum quorumcumque, dicto jurato nostro tanquam persone publice stipulanti, et recipienti vice, nomine, et ad opus quorum interest contra premissa, aut aliquid premissorum non venire, ymo attendere firmiter, et inviolabiliter observare, dictas que res feodales deservire, et in fidem et homagium dicti domini comitis intrare ad ipsius domini voluntatem et mandatum, prout in talibus est, fieri consuetum omnibus juris et facti exceptionibus, [qui contra] tenorem presentium possent dici postpositis et remotis. Per quorum premissorum testimonium, ad requisitionem dicte domine, nobis pro ipsa oblatione per dictum juramentum, cum nobis constet de premissis per ipsius jurati nostri relationem cui super hiis et aliis maioribus fidem plenariam adhibemus, et sigillum dicte curie nostre presentibus litteris duximus apponendi. Datum presentibus domino Stephano Macenet curato de Blanziaco Eduensis dyocesis, Johanne Myon domicello, et pluribus aliis vocatis ad premissa, die martis ante festum Ascensionis Domini, anno eiusdem Mo CCCo LXXIIII. Expedit[um] est per me notarium predictum sub hoc signo meo J. Chapeletus.